ประกาศกรมสรรพสามิตเรื่องหลักเกณฑ์ วิธีการ และเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรม[๑] อาศัยอำนาจตามความในก) ใน ๑) ของ (ข) ของ (๒) ในประเภทที่ ๑๓.๐๒ ในบัญชีท้ายกฎกระทรวงกำหนดพิกัดอัตราภาษีสรรพสามิต(ฉบับที่ ๒) พ.ศ. ๒๕๖๐ อธิบดีกรมสรรพสามิตจึงกำหนดหลักเกณฑ์ วิธีการและเงื่อนไขการขอใช้สิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมไว้ดังต่อไปนี้ข้อ๑ ให้ยกเลิกประกาศกรมสรรพสามิตเรื่อง หลักเกณฑ์ วิธีการ และเงื่อนไขการขอใช้สิทธิในอัตราภาษีศูนย์สำหรับสุราสามทับที่นำไปใช้ในการอุตสาหกรรมลงวันที่ ๑๖ กันยายน พ.ศ. ๒๕๖๐ข้อ๒ ในประกาศนี้ผู้ประกอบอุตสาหกรรมหมายความว่า ผู้ผลิตสุราสามทับ ซึ่งได้รับใบอนุญาตผลิตสุราสามทับจากกรมสรรพสามิตผู้นำเข้าหมายความว่า ผู้นำสุราสามทับเข้ามาในราชอาณาจักร เพื่อใช้ในการอุตสาหกรรมตามที่ประกาศนี้กำหนดผู้ใช้สุราสามทับหมายความว่า ผู้ประกอบอุตสาหกรรม ผู้นำเข้า หรือผู้ซื้อสุราสามทับจากองค์การสุรากรมสรรพสามิต เพื่อนำไปใช้ในการอุตสาหกรรมตามประกาศนี้ข้อ๓ สุราสามทับที่จะได้รับสิทธิเสียภาษีในอัตราศูนย์ต้องเป็นสุราสามทับที่ผู้ประกอบอุตสาหกรรม ผู้นำเข้าหรือผู้ซื้อสุราสามทับจากองค์การสุรา กรมสรรพสามิต นำไปใช้ในการอุตสาหกรรมและปฏิบัติตามหลักเกณฑ์วิธีการ และเงื่อนไขที่กำหนดไว้ในประกาศนี้ข้อ๔ ผู้ใช้สุราสามทับ ต้องนำสุราสามทับไปใช้ในการอุตสาหกรรมดังต่อไปนี้๔.๑อุตสาหกรรมเพื่อส่งออกไปนอกราชอาณาจักร๔.๒อุตสาหกรรมทำน้ำส้มสายชู๔.๓อุตสาหกรรมทำอาซีติก แอซิด (Acetic Acid) และเอทิลอาซีเตท (Ethyl Acetate)๔.๔อุตสาหกรรมที่ได้รับการส่งเสริมการลงทุนจากสำนักงานคณะกรรมการส่งเสริมการลงทุน๔.๕อุตสาหกรรมผลิตน้ำมันไบโอดีเซลหรือพลังงานทดแทนชนิดอื่น ๆ เพื่อการศึกษาทดลองหรือวิจัยของมูลนิธิซึ่งจัดตั้งขึ้นโดยมีวัตถุประสงค์เพื่อสนับสนุนการดำเนินงานตามโครงการอันเนื่องมาจากพระราชดำริ๔.๖อุตสาหกรรมผลิตวัตถุเจือปนอาหาร๔.๗อุตสาหกรรมผลิตผลิตภัณฑ์ทำความสะอาดทั้งนี้อุตสาหกรรมที่กำหนดไว้ในข้อ ๔.๖ และข้อ ๔.๗ จะต้องเป็นอุตสาหกรรมที่ได้รับใบสำคัญการขึ้นทะเบียนหรือได้รับใบรับจดแจ้งจากสำนักงานคณะกรรมการอาหารและยาข้อ๕ ให้ผู้ประสงค์จะใช้สุราสามทับในการอุตสาหกรรมยื่นขออนุญาตใช้สุราสามทับตามแบบคำขออนุญาตใช้สุราสามทับในการอุตสาหกรรมท้ายประกาศนี้พร้อมเอกสารหลักฐานตามที่กำหนดโดยให้ปฏิบัติดังนี้๕.๑กรณีเป็นผู้ประกอบอุตสาหกรรมให้ยื่นขออนุญาตต่อสรรพสามิตพื้นที่แห่งท้องที่ที่โรงอุตสาหกรรมผลิตสุราตั้งอยู่และให้สรรพสามิตพื้นที่ทำความเห็นเสนอให้ผู้อำนวยการสำนักงานสรรพสามิตภาคที่กำกับดูแลสำนักงานสรรพสามิตพื้นที่นั้นเป็นผู้พิจารณาอนุญาตและเมื่อผู้อำนวยการสำนักงานสรรพสามิตภาคอนุญาตแล้วให้มีหนังสือแจ้งให้ผู้ประสงค์จะใช้สุราสามทับทราบพร้อมทั้งแจ้งให้สรรพสามิตพื้นที่แห่งท้องที่ที่สถานประกอบการอุตสาหกรรมตั้งอยู่ทราบด้วย๕.๒กรณีเป็นผู้ซื้อสุราสามทับจากองค์การสุรา กรมสรรพสามิตให้ยื่นขออนุญาตต่อสรรพสามิตพื้นที่แห่งท้องที่ที่สถานประกอบการอุตสาหกรรมตั้งอยู่และให้สรรพสามิตพื้นที่ทำความเห็นเสนอให้ผู้อำนวยการสำนักงานสรรพสามิตภาคที่กำกับดูแลสำนักงานสรรพสามิตพื้นที่นั้นเป็นผู้พิจารณาอนุญาตและเมื่อผู้อำนวยการสำนักงานสรรพสามิตภาคอนุญาตแล้วให้มีหนังสือแจ้งให้ผู้ประสงค์จะใช้สุราสามทับ ผู้อำนวยการองค์การสุรากรมสรรพสามิต และสรรพสามิตพื้นที่ที่โรงอุตสาหกรรมสุราขององค์การสุรา กรมสรรพสามิตตั้งอยู่ทราบ พร้อมทั้งแจ้งให้สรรพสามิตพื้นที่แห่งท้องที่ที่สถานประกอบการอุตสาหกรรมตั้งอยู่ทราบด้วย๕.๓กรณีเป็นผู้นำเข้าให้ยื่นขออนุญาตต่อสรรพสามิตพื้นที่แห่งท้องที่ที่ด่านศุลกากรหรือสำนักงานศุลกากรที่จะมีการนำสุราสามทับเข้ามาในราชอาณาจักรตั้งอยู่และให้สรรพสามิตพื้นที่ดังกล่าวทำความเห็นเสนอให้ผู้อำนวยการสำนักงานสรรพสามิตภาคที่กำกับดูแลสำนักงานสรรพสามิตพื้นที่นั้นเป็นผู้พิจารณาอนุญาตและเมื่อผู้อำนวยการสำนักงานสรรพสามิตภาคอนุญาตแล้วให้มีหนังสือแจ้งให้ผู้ประสงค์จะใช้สุราสามทับ เจ้าพนักงานศุลกากรประจำด่านศุลกากรหรือสำนักงานศุลกากรที่จะมีการนำสุราสามทับเข้ามาในราชอาณาจักรและสรรพสามิตพื้นที่แห่งท้องที่ที่สถานประกอบการอุตสาหกรรมตั้งอยู่ทราบพร้อมทั้งแจ้งให้สรรพสามิตพื้นที่แห่งท้องที่ที่ด่านศุลกากรหรือสำนักงานศุลกากรที่จะมีการนำสุราสามทับเข้ามาในราชอาณาจักรตั้งอยู่ทราบด้วยข้อ๖ ให้ผู้ประกอบอุตสาหกรรมที่ได้รับอนุญาตให้ใช้สุราสามทับตามข้อ๕.๑ ใช้สุราสามทับได้เฉพาะภายในโรงอุตสาหกรรมสุรานั้นข้อ๗ ให้ผู้มีหน้าที่เสียภาษีสรรพสามิตสำหรับสุราสามทับที่นำไปใช้ในการอุตสาหกรรมยื่นแบบรายการภาษีและชาระภาษีตามอัตราที่กำหนดในกฎกระทรวงกำหนดพิกัดอัตราภาษีสรรพสามิตซึ่งใช้บังคับในเวลาที่ความรับผิดในอันจะต้องเสียภาษีสรรพสามิตเกิดขึ้นข้อ๘ ในการขนสุราสามทับออกจากโรงอุตสาหกรรมสุราขององค์การสุรากรมสรรพสามิตเพื่อไปใช้ในการอุตสาหกรรมตามที่กำหนดไว้ในประกาศนี้ให้ผู้ควบคุมโรงอุตสาหกรรมสุราออกใบกำกับการขนสุราสามทับไปใช้ในการอุตสาหกรรมตามแบบท้ายประกาศนี้ในการขนสุราสามทับที่นำเข้ามาในราชอาณาจักรเพื่อไปใช้ในการอุตสาหกรรมตามที่กำหนดไว้ในประกาศนี้ให้ใช้ใบขนสินค้าขาเข้าตามกฎหมายว่าด้วยศุลกากรแทนใบกำกับการขนสุราสามทับข้อ๙ การอนุญาตให้ใช้สุราสามทับตามประกาศฉบับนี้ให้ใช้ได้จนถึงวันสิ้นปีปฏิทินของปีที่ได้รับอนุญาตในกรณีที่ผู้ใช้สุราสามทับในการอุตสาหกรรมประสงค์จะขอใช้สุราสามทับในปีถัดไปให้ยื่นขออนุญาตก่อนวันสิ้นปีปฏิทินของปีที่ได้รับอนุญาต ทั้งนี้ หากจำนวนสุราสามทับที่จะขออนุญาตใช้มีปริมาณสูงกว่าปีที่ใช้ในปัจจุบันให้แนบรายละเอียดของการใช้ พร้อมสถิติการใช้ในแต่ละเดือนของปีปัจจุบันเพื่อประกอบการพิจารณาด้วยในกรณีที่ครบกำหนดระยะเวลาการอนุญาตให้ใช้สุราสามทับตามวรรคแรกแล้วหากยังมีสุราสามทับคงเหลือในสถานที่ที่ใช้สุราสามทับในการอุตสาหกรรมให้ผู้ใช้สุราสามทับยื่นขออนุญาตใช้สุราสามทับดังกล่าวโดยปฏิบัติตามข้อ ๕ โดยอนุโลมข้อ๑๐ ให้ผู้ใช้สุราสามทับในการอุตสาหกรรมที่ได้รับสิทธิเสียภาษีในอัตราศูนย์ปฏิบัติดังนี้๑๐.๑นำสุราสามทับไปเก็บรักษาไว้โดยแยกเป็นสัดส่วน ถูกต้องตรงตามจำนวนที่ได้รับอนุญาตหรือตรงตามใบอนุญาตขนสุราซึ่งเจ้าพนักงานสรรพสามิตออกให้ หรือตรงตามใบขนสินค้าขาเข้าตามกฎหมายว่าด้วยศุลกากรแล้วแต่กรณี๑๐.๒จัดทำบัญชีประจำวันแสดงการรับ - จ่าย และคงเหลือสุราสามทับตามแบบท้ายประกาศนี้โดยการทำบัญชีดังกล่าวต้องลงรายการรับ - จ่ายและปริมาณคงเหลือของสุราสามทับรวมถึงปริมาณสุราสามทับที่ใช้ไปเมื่อสิ้นวันทุกวันถ้าวันใดที่ไม่มีการรับหรือจ่ายสุราสามทับก็ให้แสดงไว้ในบัญชีว่าไม่มีการรับหรือจ่ายสุราสามทับบัญชีประจำวันให้เก็บรักษาไว้ณ โรงอุตสาหกรรมสุรา หรือสถานที่ที่ใช้สุราสามทับในการอุตสาหกรรมนั้นไม่น้อยกว่า ๕ปี นับแต่วันสิ้นปีที่มีการลงบัญชี เพื่อให้เจ้าพนักงานสรรพสามิตตรวจสอบได้ทุกเวลาข้อ๑๑ กรณีผู้ได้รับอนุญาตให้ใช้สุราสามทับในอุตสาหกรรมผลิตวัตถุเจือปนอาหารให้ปฏิบัติเพิ่มเติมดังนี้๑๑.๑การผลิตวัตถุเจือปนอาหารจะต้องปฏิบัติตามประกาศกระทรวงสาธารณสุขว่าด้วย เรื่องวิธีการผลิต เครื่องมือเครื่องใช้ในการผลิต และการเก็บรักษาอาหาร๑๑.๒ให้บรรจุวัตถุเจือปนอาหารที่จะนำออกจำหน่ายในภาชนะขนาดบรรจุไม่เกิน ๒๐ ลิตรหากจะบรรจุในภาชนะขนาดอื่นจะต้องได้รับอนุญาตจากผู้อำนวยการสำนักมาตรฐานและพัฒนาการจัดเก็บภาษี๑ ก่อน๑๑.๓การใช้ภาชนะบรรจุวัตถุเจือปนอาหาร ให้ปฏิบัติตามประกาศกระทรวงสาธารณสุขว่าด้วยเรื่องภาชนะบรรจุ๑๑.๔การแสดงฉลากวัตถุเจือปนอาหาร ให้ปฏิบัติตามประกาศกระทรวงสาธารณสุขว่าด้วย เรื่องฉลากข้อ๑๒ ผู้ใช้สุราสามทับที่ประสงค์จะได้รับสิทธิเสียภาษีในอัตราศูนย์ต้องมีหนังสือยินยอมให้เจ้าพนักงานสรรพสามิตเข้าตรวจสถานที่ที่ใช้สุราสามทับในการอุตสาหกรรมตามประกาศนี้ตลอดระยะเวลาที่ได้รับสิทธิข้อ๑๓ กรณีที่ผู้มีหน้าที่เสียภาษีสรรพสามิตสำหรับสุราสามทับที่นำไปใช้ในการอุตสาหกรรมไม่ปฏิบัติตามประกาศนี้จะไม่ได้รับสิทธิเสียภาษีในอัตราศูนย์สำหรับสุราสามทับที่นำไปใช้ในการอุตสาหกรรมและต้องเสียภาษีรวมทั้งเบี้ยปรับและเงินเพิ่มตามอัตราที่กำหนดในกฎกระทรวงกำหนดพิกัดอัตราภาษีสรรพสามิตซึ่งใช้บังคับในเวลาที่ความรับผิดในอันจะต้องเสียภาษีสรรพสามิตเกิดขึ้นข้อ๑๔ การใดอยู่ระหว่างขั้นตอนการดำเนินการตามประกาศกรมสรรพสามิตเรื่อง หลักเกณฑ์ วิธีการ และเงื่อนไขการขอใช้สิทธิในอัตราภาษีศูนย์สำหรับสุราสามทับที่นำไปใช้ในการอุตสาหกรรมลงวันที่ ๑๖ กันยายน พ.ศ. ๒๕๖๐ ให้ดำเนินการให้แล้วเสร็จ สำหรับการดำเนินการต่อไปให้เป็นไปตามที่กำหนดในประกาศนี้การอนุมัติตามประกาศกรมสรรพสามิตเรื่อง หลักเกณฑ์ วิธีการ และเงื่อนไขการขอใช้สิทธิในอัตราภาษีศูนย์สำหรับสุราสามทับที่นำไปใช้ในการอุตสาหกรรมลงวันที่ ๑๖ กันยายน พ.ศ. ๒๕๖๐ ให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ๑๕ ประกาศนี้ให้ใช้บังคับตั้งแต่วันออกประกาศเป็นต้นไปประกาศณ วันที่ ๒๖ กรกฎาคม พ.ศ. ๒๕๖๑กฤษฎา จีนะวิจารณะอธิบดีกรมสรรพสามิต[เอกสารแนบท้าย]๑. กรมสรรพสามิต กระทรวงการคลังคำขออนุญาตใช้สุราสามทับในการอุตสาหกรรม๒. บัญชีแสดงรายละเอียดการใช้สุราสามทับในการอุตสาหกรรม๓. กรมสรรพสามิต กระทรวงการคลังใบกำกับการขนสุราสามทับจากองค์การสุรากรมสรรพสามิตไปใช้ในการอุตสาหกรรม๔. บัญชีประจำวันแสดงการรับ จ่าย และคงเหลือสุราสามทับ(ดูข้อมูลจากภาพกฎหมาย)พรวิภา/จัดทำ๑๗ มกราคม ๒๕๖๒นุสรา/ตรวจ๒๐ มกราคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๒๐๔ ง/หน้า ๑๙/๒๓ สิงหาคม ๒๕๖๑